
e spune că Philoctetes, fiul lui Pean, înso- 
țind în drumul ei spre Troia expediția a- 
cheiană, fu muşcat lo picior de un şearpe. 
In van fură descântece, lustraţii şi unsori. 
Rana aceasta — în care un zeu închisese o aprigă 
maledicţiune — rana aceasta cruntă, putrezi. 

Duhoarea ei se întindea până departe. Şi geme. 
tele nefericitului Philoctetes, imprecaţiile şi stri- 
gătele sale, împiedicau plinirea sacrificiilor, a li- 
baţiilor şi a datinelor sacre. 

Rămaşi sub imperiul unei patime atât de mazi, 
mulți începură a lua îngânările lui Philoctetes 
drept formule profetice şi strigătele sale lugubre 
drept imnuri venite dela zei. 

Rătăcirea aceasta era cu atât mai gravă, cu cât 
Acheii se aflau, pe atunci, în luptă — pe viaţă 
şi pe moarte — cu Troienii... 

Spre a feri pe Achei de un pericol — ca 
zeii să nu-şi întoarcă faţa dela ei — Ulysse 
luă asupră-şi p sarcină care nu-l privea, dar pe 
care o duse la capăt în numele interesului comun. 
Infruntând ponosul şi insulta, luă cu sine, în insula 
Lemnos, pe nefericitul Philoctetes şi, în timp ce 
dormea, îl părăsi acolo, pradă oribilei sale afecţiuni. 

O EROARE: SPAȚIUL MIORITIC 


Vino acmu aicea, iscusitule în basne 
Simioane și teaca minciunilor Misaile, 
vino zic aicea şite uită la Românii 
şi lăcuitorii Volohiei, pre cari voi basnă 
bolind şi minciună născând, ca pre bure : 
ţii fără indata) de ieri de alaltăieri 


îi faceți | 
DIMITRIE CANTEMIR 

upă ce, într'un articol al său, mă acope- 
rise de injurii, domnul Lucian Blaga avea 
eleganța de a mă invita la o desbatere asu- 
pra «vastei» sale filosofii. 

Luând în serios funcţia profetică, cu care e 
investit de cronicarii literari, domnul Blaga «pro- 
fetiza» că nu voiu putea susține o desbatere cu 
domnia sa, fireşte, din lipsa mea de «pregătire». 

Această profeție, cu concursul domnului Blaga, 
se va realiza din plin. Nimic nu mă poate îndu- 
pleca să mai ating opera domniei sale. 

Pe domnul Blaga l-aşi fi uitat de mult. «Gloria 
Spaţiului Mioritic — ca să folosesc un termen 
care-i e drag — nu mă interesează. Nu «insom- 
niile» mele, nu «invidia» mea au provocat pe 
domnul Blaga. Opera sa putea dormi în pace. Ci 
eu am fost cel provocat, 

Nu se cade să invoc numaidecât divinităţile sale 
domestice:  «Orizonturile  subconştientului» şi 
«Planul psihologiei abisale», spre a-i aminti ac: 


«Indrăznesc să fac o profeţire» — acesta era termenul 
exact: «dacă d. Botta sar angaja la o discuţie pentru 
care eu sunt gata, sunt sigur că va sfârşi prin a recu- 
noaşte că nu are nici pregătirea, nici competenţa de a dis- 
cuta asemenea lucruri>. 

ţiunea pe care, înainte de orice reacțiune a mea, 
o întreprindea împotrivă+mi. Se pare că, sub pre: 
iunea propriei sale fantasme, domnul Blaga mă 
vedea  zevendicând pretutindeni paternitatea 
«mioriticului» său. 

Și iată că în zilele acestea apropiate, primesc 
o scrisoare dela un prieten comun, (Octav Sulu- 
ţiu este numele său), în care sunt prevenit că 
domnul Blaga adună «probe» împotriva mea, că 
pune la cale o acţiune judiciară, și sunt invitat, 
într'un chip prietenesc dar peremptoriu, să mă 
explic. 

Am scris atunci, în ultimul moment la tipogra: 
fie, nota care urma să servească fără reserve sco- 
purilor sale agresive, notă pe care domnul Blaga 


— probabil din modestie — nu o reproduce în- 
tegral. «Visiunea mistică a frumuseţii românești, 
— spuneam — deslegată de noi din apele ma: 


terme ale Thraciei, a cunoscut pe lângă marele pu: 
blic, sub numele bizar de „teoria mioritică!* (dela 
frumosul cuvânt românesc mioriță, mioară), o fa- 
voare excepţională. Istoricii literari vor avea să 
desbată fenomenul acestei teorii, înfățișate lumii 
sub forma unor opuri de dificilă doxă germanică, 
şi pe care literatorii, cari i-au făcut faima, au 
impus-o cu argumete extrase tot din enodestele 
moastre lucrări». 

In locul tribunalului judiciar, domnul Blaga a 
preferat pe acela, mai inclinat în favoarea sa, al 
opiniei publice şi, în lungi coloane de gazetă, a 
însoţit apariţia notei mele cu strigăte de un mare 

patetism: «Onera mea». «avutul meu», «cercetă: 
rile mele», «ideile mele» ! 

In aceste coloane, domnul Blaga nu s'a sfiit 
să califice reacţiunea mea, dictată de un elemen- 
tar simţ al onoarei, drept «şi obraznică și laşă» şi 
s'o denunțe, în termeni care-i sunt atât de pro: 
prii, drept «neruşinarea cuiva care s'a întărâtat». 

Cum aceste procedee literare sunt cu desăvân 
şire străine de mine, acest damn va avea să ră 
pundă neapărat, pe altă cale, de insultele pe cari 
le-a rostit. 

In preambulul unuia din aceste articole, dorinul 
Blaga desfide, aşa dar, adevărul când afirmă că 
n'a dat urmare fantasmei de care ee ştia peree- 
cutat, şi pe care a descris-o atât de bine, în stilul 
său de filosof al Stilului: «Deoarece subsemnatul 
sunt părintele unei cărți cunoscute sub titlul 
Spaţiul Mioritic care în adevăr s'a bucurat în 
unele cercuri de o favoare excepţională, d. Dan 
Botta îmi va da voie să mă simt vizat de notiţa 
sa. Aceasta, din nefericire, cu atât mai mult cu 
cât sunt informat de prieteni comuni de ai noştri, 
că d-sa, de la o vreme, umblă din om în om, pe 
la cafenele şi pe la redacţii, susținând cu dispe: 
rare, că Lucian Blaga... şi... aşa mai departe: a se 
vedea notiţa citată mai sus». (Punctele de suspen- 
siune, ca şi expresia eliptică din multe puncte de 
vedere, aparţin citatului. Noi am subliniat numai 
eleganţele de stil). 

Nu pot decât să resping cu desgust o atare in- 
famie. Eu nu umblu prin cafenele, eu sunt etrăin 
de redacţii. Oricine mă cunoaşte poate mărturisi 

pentru mine. Şi desfid pe domnul Blaga, adună- 
torul de «probe», să-mi numească trei oameni cari, 
în acest vast univers, au putut obține dela mine, 
într'un decurs de mai mulţi ani, o mărturie în 
defavoarea Spaţiului Mioritic, deşi ar fi fost fi- 
resc să-mi exprim amărăciunea înaintea unei opere 
exaltate sub ochii mei, pentru motive provenite în 
mare parte din lucrările mele, unei opere care 
8'a impus, așa dar, printr'un qui-pro-quo. Cine, 
într'adevăr ar fi putut acorda credit unei teorii 
demonstrate de domnia sa cu argumentele cele 
mai grotești? 

Dar cu aceasta — cum spune domnul Blaga — 
«problema își lărgeşte considerabil talpa». Nu nu- 
mai talpa, ci şi pielea. Intr'adevăr, după ce des- 
coperise faimoasa formulă a Spaţiului Mioritic — 
adeal-vale» şi «vale-deal» — rămânea domnului 
Blaga să demonstreze influenţa ei asupra feno- 
menului românesc. Existenţa acestei influenţe, 
constitue argumentele sale, fundamentale mioriticu- 
lui său. Ele au și fost expuse de autor cu o mons 
truoasă aparatură de termeni — deşi, în general, 
sunt lucruri angelice. Unul din ele — principalul 
— e faptul că versul popular românesc se consti- 
tue invariabil «din silabe accentuate şi neaccen- 
tuate una câte una», conform ritmului «deal- 
vale» şi «vale-deal». Acest argument prezenta o 
singură dificultate: el era valabil pentru poesia 
tuturor popoarelor de pe pământ. Domnul Blaga 
nu s'a sfiit totuși să le anexeze spaţiului său, deşi 
mai târziu, într'un articol în care îmi arunca în 

batjocură epitetul de «imperial», am înţeles că im- 
perialismul îi repugnă. 

Domnul Blaga se prevala apoi de argumentul 
analog al aşezării caselor la şes, unde ritmul 
«deal-vale» este reprezentat — spune domnia sa 
— «de intervalul verde al ogrăzilor şi al grădini- 
lor puse ca nişte silabe neaccentuate între case». 
lată, aşa dar, şi aici, ordinea mioritică dominan- 
tă: «deal-vale» gi «vale-deal», «cu toate că — ne 
lămureşte autorul — aci ordinea în chestiune ar 
părea deplasată şi fără sens». 

Intr'un studiu publicat în Sociologie Românească, 
domnul H. H. Stahl, eruditul cercetător al realită- 
ţilor noastre sociale, demonstrase că această așe- 
zare este exclusiv «mioritică», şi fără rost practic, 
sau precum epune domnul Blaga «deplasată şi 
fără sens», numai pentru cine nu cunoaște ce este 
un sat românesc. «Călătorul grăbit — continuă 
domnul Stahl — se poate mulţumi cu o explica- 
ţie abisală şi cu o argumentaţie prin petiție de 
principii, dar studiul atent ne arată că nu există 
ceva mai raţional, mai regulat, mai armonios po- 
trivit cu împrejurările geografice, cu felul de 
traiu şi mai ales cu sistemele sociale ale obştiilor 
româneşti, decât aşezarea satelor noastre... Nea- 
mul, realitate biologică și spirituală, măsură și 
regulă a organizării sociale, împarte satul într'un 
cadrilaj juridic pe care apoi casele se agează sis 
tematic şi riguros determinate. Cine studiază un 
asemenea sat cu răbdare, are prilejul să cunoască 
una din cele mai admirabile dovezi de dreaptă 

cumpănire, unul din cele mai atent puse la punct: 
sisteme de viață socială». 


Alt argument al domnului Blaga pretinde că aşe- 

zările păstoreşti de pe culmile de deal reprezintă: 
ritmul mioritic «vale-dealy. Ele nu reprezintă de cât 
«deal». Ca să reprezinte şi «vale», era necesar să fie 
aşezate şi în vale. Înfipte cum sunt pe umeri de 
deal, ele reprezintă până la marginile lumii, nu teo- 
ria mioritică ci — precum s'a spus — necesitatea 
de a pune la îndemâna oilor un epaţiu ca să poată 
paşte iarbă. 
„Ultimul său argument se raporta la casele de 
țară: Orizontul spaţial — pretinde domnia sa — 
împiedică expansiunea lor «fie în plan, fie în 
înalt>. Cu alte cuvinte, casa de ţară nu e nici 
înaltă, nici întinsă, e o casă de proporţiuni mo- 
deste, o biată casă de țăran. Relaţia necesasă, 
însă, dintre această ordine de mărime şi schema 
ondulată a spaţiului domniei sale, zace încă ne- 
deslegată în tenebrele Genezei. Se poate presupune 
însă că domnul Blaga a ţinut să anexeze spaţiului 
său, cu acest argument, toate casele de proporţiuni 
modeste cari sunt, desigur, cele mai numeroase pe 
pământ. 

La data când punea fundementele teoriei sale 
domnul Blaga nu concepuse încă argumentul său 
cel mai solid, acela pe care s'a fundat o anexă a 
Spaţiului Mioritic — Geneza Culturii şi Sensul 
Metaforei — asupra căreia mi-am abătut privirea 
în chip cu totul întâmplător. El constă din evo- 

carea unor întâmplări din copilărie, sub garanţia 
«discului de ceară al celei mai fidele memorii». 

Este un argument foarte bun, chiar infailibil,. 
întrucât acela care-l contestă riscă două perechi 
de palme. E] se enunţa aşa: «Ne luăm voie să evo: 
căm o conversaţie între copii. Nu o inventăm pen- 
tru a broda literatură pe marginea ei, ci o repro- 
ducem de pe discul de ceară al celei mai fidele 
memorii... Încă odată, scena s'a petrecut întoc- 
mai. N'am împodobit-o cu nici un detaliu imagi- 
nar. Ne aducem desăvârşit de bine aminte». 

Pasă de mai zi ceva! 

Nu acestea au făcut însă din Spaţiul Mioritic 
fermecatul covor aerian, covorul care a depus pe 
domnul Blaga pe treptele Academiei. Nu, ci în 
faţa acestei detestabile penurii, cronicarii literari, 
fanaticii unei cariere care creştea sub ochii lor, 
folkloriştii de bibliotecă, au extras din studiile 
mele argumentele pe care le puteau extrage. Şi 
în confuzia aceasta de izvoare, au început să se 
raporte la thracism. 

Să nu încerce o diversiune domnul Blaga re- 
vendicând pentru sine, în termeni de o confusiune 
maladivă, faptul de a fi deschie în 1921 «o za: 
riște pe linia sângelui nostru ancestral». Domnia 
sa a declarat categoric, în Spaţiul său Mioritic, 
că B'a ferit de «speculaţii în preajma unor ele- 
mente de situare istorică precum daciemul, sla- 
vismul, romanitatea». Observaţi, vă rog, nu elegan» 
ţa expresiei, ci ordinea în «preajma» căreia sunt 
citate aceste — ca să zicem aşa — «elemente de 
eituare istorică». Această ordine dacă nu este cea 

istorică, este de sigur cea de importanță — or- 
dine ostilă şi tradiiței, şi numelui, şi conştiinţei 
acestui popor. 

Formulele dacice ale plasmei românesti, eu 
le-am considerat irevelante. Pe urmele întâilor 
istorici ai acestui pământ, pe cari i-am interpre- 
tat nu prin intermediul străinilor, pe urmele ma- 
zilor filologi, un Philippide, un Densușianu, am 
revendicat pentru Românism, patrimeniul inte- 
gral al Thraciei. Căutând în mitologia greacă, în 
tragedia greacă şi în misteriile dela Eleusis, ves- 
tigiile geniului thracic, le-am raportat la ceeace 
mi s'a părut esenţial în poesia noastră populară. 
Am descoperit o serie de analogii. 'Thracismul 
acesta ne revine integral prin tradiția Romei. Am 
opus afirmației Slavilor din Peninsulă, afirmația 
tradiţiei romane. Am semnalat în poporul româ- 
nesc centrul de energie spirituală a Răsăritului. 

Nu aceste lucruri l-au interesat pe domnul Bla- 
ga. Domnia sa este — am și constatat — un om 
de ştiinţă exactă. Domnul Blaga nu poate deduce 
primatul poporului românesc printre vecini — al 
acestui popor care, născut din sinteza thraco-ro- 
mană, e înconjurat de toate puhoaiele Stepei — 
«din lipsă de material documentar». «Din lipsă 
de material documentar — scrie domnia sa — tre- 
bue să facem abstracţie de toți vecinii, şi mai ales 
de problema în ce măsură acești vecini au fost 
contaminaţi de duhul spaţiului nostru». Ca om de 
ştiinţă, domnia sa e implacabil, alături de oame- 
nii de ştiinţă: străini, de naţiune slavă sau tura- 
nică, străini, de tradiție occidentală, denigratori 

interesaţi ai isto:' i noast.e. Domnia sa vorbeşte 
despre poporul românesc ca despre o vietate in- 
conştientă, domnia sa a inventat chiar un termen 
special spre a numi această vietate: «buretele 
anonim». «Buretele anonim — scrie domnul Bla- 
ga — al unei populaţii care nu voia în nici un 
chip să ee lase antrenată de istorie» — (Spaţiul 
Mioritic, pag. 189). Domnia sa a rostit cu privire 
la istoria noastră de repetate ori cuvintele: 
«veacuri de robie», evieață anistorică», «boicot al 
istoriei», «retragere din istorie», «quasi-istorie». 
Tot domnia sa a afirmat de dragul mioriticului 
său, ceea ce nici un Român n'ar fi cutezat să 
afirme — absenţa 1 oastră totală din istoria Tran- 
silvaniei: «Agezarea Ungurilor — scrie domnul 
Blaga — apăsări pecenepe şi cumane, au zădăr- 
nicit apoi din nou manifestarea acestui potenţial 
istoric, pentru încă o mie de ani în Transilvania». 
(Spaţiul Mioritic, pag. 191). 

Viaţa vegetativă, etnografică, pasiv-organică pe 
care ne-o recunoaşte el, o împărtăşim doar cu îri- 
burile africane. «Simţul nuanţei» şi «discreţia» ar- 
tei noastre populare, despre cari domnul Blaga 
vorbeşte atât de inspirat, sunt locul comun al ma- 
nualelor de artă populară de pe Continent. Din- 
colo de ele domnul Blaga nu distinge nimic. Mo- 
tivul legendei meşterului Manole — «motivul bala. 
desc» zice domnia sa — în care se pot descifra, ele- 
mentele idealismului thracic, motiv existent as- 
tăzi doar pe aria străveche a poporului românesc 
— nu ne aparţine: «Bulgarii, Sârbii, Românii, Al- 
banezii, Secuii, îl numesc al lor şi fiecare neam îşi 

apără cu gelozie paternitatea. Ceea ce e naiv — 
exclamă acest om de ştiinţă exactă — de oare ce 
motivul are o vârstă geologică». Deoarece motivul 
are o vârstă geologică, omul de ştiinţă exactă nu 
poate deduce transmisiunea lui prin aceia cari 
sunt autohtonii? Plecând invariabil dela ceea ce 
spun alţii, domnia sa aderă cu satisfacţie la for- 
mulele consimţite «unanim» de critica noastră 
literară (?) şi analiza folklorică (?) după cari 
Mioriţa cuprinde străvechi motive păgâne. Dom- 
nia sa va demonstra apoi imperturbabil că aceste 
motive sunt crestine. Domnia sa mai știe că «unii 
dintre cercetătorii noştri» acordă acestei balade «a 
semnificaţie runică, adică o semnificaţie cu sens: 
sul pierdut». (În graiul comun cuvintele «sens> 
şi «semnificaţie» sunt sinonime. În idionuil 'ome 
nului Blaga aceste cuvinte sunt asociate spre a 
sublinia tocmai lipsa oricărei semnificaţii). Ccea 
ce știe precis domnul Blaga este însă analogia 
propusă de «un învăţat», dintre Mioriţa şi o 
monstruozitate africană: «Omorul ritual al rege- 
lui». «Omorul ritual al regelui — explică domnul 
Blaga cu pana sa de zile mari — a fost descope- 
rit de etnologi ca un foarte străbun obiceiu la anu- 
me triburi central-africane. Interesant e că aceşti 
regi, care se ştiau dinainte condamnaţi omorului 
ritual, manifestă o. împăcare cu moartea care 
amintește pe a ciobanului din Mioriţa». Domnul 
Blaga declară însă că nu se poate ocupa «mai de 
aproape cu această chestiune», şi renunţă, nu fără 
părere de rău, la aceste delicii de canibal: «Oricât 
de ispititoare ar fi o discuţie asupra interpretări. 

lor lansate — continuă domnia sa — ne abţinem 
dela un exercițiu polemic care ne-ar abate de la 
preocuparea principală». La Universitate însă, îna- 
intea tineretului Ţării, domnul Blaga se poate 
deda fără teamă exerciţiilor sale predilecte. El 
poate face acolo şi cele mai subtile speculaţii 
asupra identităţii «magice» dintre membrii tribu- 
lui Boraso, papagalii roşii şi poporul românesc... 

Acest filosof al «mioriticului», ridicat pe scut 
în numele ţărăniei noastre creatoare, beneficiar al 
foamei de spiritualitate românească, manifestă în- 
tr'adevăr, în orele sale de liberă expansiune, un 
despreţ doctoral pentru ţărani. Intâiul său articol 
de injurii închinate aie poartă titlul de necrezut: 
«Hazul țărănesc al imperialului Dan Botta», unde 
«țărănesc» este, cum se vede, un nume de ocară. 
Autorul acestei vulgarităţi pline de «haz», domnul 
Lucian Blaga, membru al Academiei Române, mi-a 
aruncat mie epitetul de «balcanic». 

Cutremurat în adâncul fibrei mele, mă întreb 
cum s'a întâmplat că o atare impostură, o ajus 
tare de citate deprimante, un delir de locuri co- 
mune, au fost lăsate să oficieze atât de aproape 
de altarele Patriei, 

Ca agent al Freudismului în România şi al mai 
multor confuzii de ultimă oră, domnul Lucian 
Blaga fusese autorul a numeroase lucrări filoso- 
fice pe cari, până atunci, nimeni nu le luase în 
serios. Cum se explică această spontană convere 
siune operată de Spaţiul Mioritic? Fozmea de ro- 
mânism, dorul de a descifra secreta entitate româ- 
mească, plebea urbană care-şi caută izvoarele, 

care-și eimte, în fine, rădăcini, acestea toate nu 
sunt raţiuni suficiente. Să căutăm şi altceva în Spa- 
țiul Mioritic decât umilele sale fundamente. Să 
căutăm ceea ce nu poate fi, printr'o determinare 
naturală, propriu domnului Blaga: sentimentul 
participării la viaţa frenetică a spaţiilor, sentimen- 
tul destinului, sentimentul cosmic — ardorile din 
somnolenţa filosofală a operei sale. 

Acestea au făcut din Spaţiul Mioritic un mit. 
Pe acestea, cu multă modestie, le revendic pentru 
mine. 

Dialogul filosofic, Charmion sau despre Muzică, 
pe care l-am publicat în Gândirea (Octomvrie 1934 
— Mai 1935) le exprima în toate paginile sale. 

În fragmentul publicat în Martie 1935, relevam 
chiar în Mioriţa — «cântarea păstorului thrac» — 
mărturia, de o energie fără seamăn, a funcţiunii 
coamice a destinului, relaţia lui cu armonia sfere- 
lor, solidaritatea spaţiilor în Moarte. Scriam între 
altele: 

«Moartea ca şi palpitul mării concordă cu aștrii, 
cu ivirea amicală a lunei. Ci nimeni n'a exprimat 
mai viu conştiinţa acestei solidarităţi a spaţiilor în 
moarte decât Thracii hyperboreeni. 

«Sub Septentrion, acolo unde mari paseri stym- 
phaliene îşi scutură neprihănitul fulg, moartea e 
— Herodotos însuși a spus-o — semnul unei par- 
ticipări la eudemonia lumii. 

«O nuntă se petrece între păstorul thrac şi făp- 
tura de lujer a Morţii... 

«Eu însumi am ascultat pe un năier rostind cân- 
tarea păstorului thrac. El spunea — şi în glasu-i 

se topeau imense şi barbare nostalgii — de acea 
nuntă care cutremură stelele: 


Că la nunta mea 
A căzut o stea... 


«E limpede că undeva, între spaţiile lumii, în 
flora imensă a creaţiei, e un astru care închide 
suma de raporturi a sufletului meu, esenţa forme- 
lor mele. Un gest sau un cuvânt al meu, poate 
provoca un desastru, sau linişti o anare învolburată 
a substanţei. Gesturile mele se răsfrâng». * 

Două luni dela publicarea acestui fragment al 
meu, domnul Blaga face să apară în Gândirea — 
Mai 1935 — un articol intitulat «Spaţiul Mioritic», 
în care domnia ea desbate în legătură cu Mioriţa 
«solidaritatea» — termenul există — «sufletului: 
românesc cu spaţiul», care de astă dată este «mio- 
ritic». E drept că domnul Blaga adaugă imediat că 
această solidaritate are un caracter — luaţi seama 
— «astupat». Aceasta probabil, ca să nu ne spună 
de unde a luat-o. 

Urmează acest pasagiu care nu este decât 
desvoltarea gcolară a temei puse de mine: 

«El e solidar cu acest spațiu, cum e cu sine în- 
suşi, cu sângele său și cu morții săi. 


* Relev faptul că ideile evocate în acest fragment forma- 
seră de mult obiectul preocupărilor mele. Întegrate într”o 
mai largă perspectivă, ele fuseseră expuse, la începutul anu: 
lui 1934, în cursul a două cuvântări la radio — cuvântări 
ale căror titluri sunt indicative: «Frumosul Românesc» şi 
«Sentimentul destinului în poesia populară». 

«Când cântă, se întâmplă să iasă la lumină acea 
solidaritate ca în acel suprem cântec, care s'a mog- 
tenit din veac în veac, şi în care moartea pe plaiu 
e asimilată în tragica-i frumuseţe cu extazul nunţii: 


Soarele şi luna 
Mi-au ţinut cununa. 
Brazi şi păltinași, 
l-am avut nuntaşi, 
Preoţi, munţii mari, 
Păsări, lăutari, 
Păsărele mii 

Și stele făclii. 


«Sentimentul destinului propriu sufletului popw 
lar românesc s'a întrepătruns, cu plasticizări şi a- 
dânciri reciproce de perspectivă, cu orizontul mioe 
ritic>. 

De unde a putut lua domnul Blaga, dincolo de 
confuzia primordială a tuturor termenilor săi, ideia 
acestei solidarităţi a sufletului cu spaţiile, ideia 
raportului necesar dintre destin şi spaţii dacă nu 
din «melodioasa sterilitate» — este ceea ce dom- 
nia sa îmi acordă atât de generos — a prozei din 
Charmion? 

Stadiul cunoştinţelor sale despre Mioriţa, dom. 
nia ea, din imprudenţă, ni l-a desvăluit întreg. 
L-am inventariat mai sus, conform declaraţiilor 
sale: 1. originea păgână asupra căreia se declarase 
«unanim» critica literară (?) şi analiza folklori- 
că (?); 2. semnificaţia unică, adică «semnificaţia 
cu sensul pierdut» și 3. last but not least «Omo: 
rul ritual al regelui». 

Cât despre incapacitatea domniei sale de a de. 
fini un element al spaţiului «mioritic» prin altă 
virtute decât prin fastidiosul «deal-vale» şi «vale: 
deal» sau prin «suiş» şi «coboriş», avem în Spa» 
ţiul Mioritic nenumărate exemple. Să luăm două 


elemente analoge Destinului — Sufletul şi Tizn- 
pul. Iată-le: «Sufletul acesta — și domnul Blaga 
se ridică sentenţios — este ceea ce trebue să fie 


un euflet care-şi simte drumul euind şi coborînd 
şi iarăși suind şi coborînd>. Această formulă are 
virtutea supremă de a fi şi maleabilă şi foarte 
exactă. [ste mai ales impresionant în ea, impera: 
tivul mioritic «trebue». Din cauza lui ne-am ag 
teptat ca şi Timpul să i se conforme imediat: «Tim- 
pul acesta este ceeace trebue să fie un timp care-şi 
simte drumul...», totuşi Timpul preferă o for: 
mulă mai puţin ausţteră şi devine ceea ce dom: 
nul Blaga defineşte: «un orizont de avunsare legă- 
nată în timp». 

Opunem brutal aceste formule oricui ar pretinde 
vreodată că domnul Blaga era capabil să intuiască 
engur funcţia cosmică a destinului uman. 

In Octomvrie 1935, apare în Gândirea un studiu 
al meu «Frumosul Românesc» care, derivat în cea 
mai dreaptă linie din concebţiile pe cari le expri» 
masem în Charmisa, identifica în fenomenul fru- 
museţii româneşti suflul pantheic al Thraciei: 
Lumea-Dionysos, corpul fluid al Divinităţii, unda 
a-tot-străbătătoare... 

Recunoşteam în sufletul românesc — aşa cum a 
fost definit de psihologi — în poesia populară ca 
şi în cele mai înalte expresii ale artei culte româ- 

neşti, o serie de caractere comune cari, raportate 
la vechile concepţii ale Thraciei se prezentau ca un 
tot solidar. 

Această viziune dionysiană a lumii, o vedeam 
ilustrată de cei mai mari: Cantemir a vorbit de 
unitatea vie, ritmică a spaţiilor, Conta a propus o 
teorie a ondulaţiei universale și Vasile Pârvan a 
filosofat magistral despre energia vibratorie a uni- 
versului. 

Acesta era sensul «viziunii mistice a frumuseţii 
româneşti» din care domnul Blaga a extras tot ce 
s'a putut. Despre această formulă a mea, «viziu- 
ne mistică a frumuseţii românești», domnul Lu- 
cian Blaga a putut exprima această părere: «pom- 
poase şi foarte turburi cuvinte!», chiar domnia sa, 
autorul tautologiilor, cacofoniilor, galimatiasuri- 
lor, semănate din belșug în tot ce am putut cita, 
autorul unor titluri parabolice cari disimulează 
niște idei vermiculare, dacă nu o vacuitate desă- 
vârgită, autorul «valorilor polare sau de sferă la- 
titudinară», al «valorilor vicariante», al «catego- 
riilor abisale ca factori canalizatori», al «valorilor 
terțiare» şi «accesorii», al «amfibiamului conștiin- 
ţei», şi al «legii nontransponibilităţii», (Am, citat 
tabla de materii a unui op care n'are 200 de pa- 


gini). 
Sub textul «Frumosului Românesc» am crezut 
oportun să semnalez — cu câtă amabilitate — teo- 


ria spaţiului «mioritic», ca teorie ondulatorie, deşi 
ea nu reprezenta corpul dionysian, fluxul de ener- 
gie al lumii, ci o schemă intelectuală, un «simbol 
spaţial», caricatura «deal-vale şi vale-deal>. Am 

scris acest lucru în josul paginei, întrucât pe au- 
torul ei, atât de prețuit în cercurile Gândirei, eu 
personal, nu l-aşi fi putut cita niciodată alături 
de Cantemir, Conta şi Pârvan. * 

Astăzi, domnul Blaga declară că n'a cunoscut 
această notă, (vom vedea cât de bine a cunoscut-o!) 
această notă care constitue, după domnia sa, întâia 
mea tentativă de a-l «expropria». Nimic mai ine- 
xact. Singurul lucru pe care l-agi putea recunoaşte 
este că în spiritul ei transpare vag ideia pe care 
mi-o făceam despre domnul Blaga la apariţia în- 
tâiului său articol. Ceea ce domnul Blaga a între- 
văzut însă foarte bine în litera acestei note este 
ceea ce numeşte «tonul ei de falsă modestie». Ar 
fi fost şi foarte greu să fiu într'adevăr modest cu 
domnia sa. 

In articolele sale de injurie, domnul Blaga, nu 
fără abilitate, a pus întreg accentul pe această 
schemă «vale-deal», ca şi cum ar fi fost singurul 
lucru pe care-l puteam revendica. Domnul Blaga 
a demonstrat, plin de teribile imprecaţii, că teoria 
sa . [ost schiţată încă din 1930 şi ani-a citat o proză 
în care, într'adevăr, caricatura spaţială exista. Se 
puteau recunoaște acolo, în legătură cu doina ro- 





+ Jată şi textul acelei note: 

«Ideile expuse aici au făcut obiectul a două cuvântări — 
Frumosul Românesc şi Ideia destinului în poesia populară 
— rostite la radio către începutul anului 16 *. Le-uşi fi 
lăsat poate uitării, dacă magistralul essay al domnului Lu: 
cian Blaga, Spaţiul Mioritic, relevând ritmul ondulatoriu 
al spaţiului românesc şi punând în lumină funcţia lui crea- 
toare de stil, n'ar fi adus indirect o confirmare palidei 
mele intuiţii>. 

mânească, şi termenii tehnici azi atât de faimoși 
de «suiş» şi «coborîș», şi chiar un argument core- 
grafic în favoarea tezei sale încă embrionare, argu- 
ment pe care, pentru valoarea sa comică excepţio- 
nală, mă simt dator să-l reproduc: «Dansul nostru 
— scria de pe atunci domnul Blaga — este dan- 
sul lent al unui om care suie şi coboară, CHIAR 
ATUNCI CÂND STĂ PE LOC». 

Citându-mi aceste lucruri, cari au incontestabil 
aerul de familie al acelora pe cari le cunoaştem, 
domnul Blaga ne vozbeşte, drapat în cea mai no- 
bilă pudoare, despre «cercetările» sale: «cercetă- 
rile mele — insistă dcemnia sa — cari şi-au găsit 
încoronarea în Trilogia Culturii, în cele trei opuri 
(sunt gi citate) atât de accesibile studenţilor mei 
dar dificile pentru mintea d-lui Botta». 

Cât de trivială era însă ideia unei relaţiuni în- 
tre configuraţia spațiului şi un cântec — «doina» 
dela care a purces domnul Blaga în 1939 — ne 
epune însuși autorul în articolul-program al Spa: 
țiului Mioritic: «Ni se va răspunde — scrie dom- 
nia sa cu multă abilitate — că întrucât punem în 
ecuaţie un cântec cu un orizont, nu facem decât 
să stabilim ceea ce de atâtea ori s'a făcut aiurea», 

Ideia de a pune în ecuaţie nu un cântec şi un 
orizont, ci o întreagă cultură şi un orizont, i se 
pare însă fenoimenală. Fireşte, domnul Blaga n'ar 
fi putut-o inventa, dacă domnia sa n'ar fi constatat 
într'o serie de compacie volume — Frobenius, 
Spenegler, Rieg], Worringer — că exista de mult 

Reflectând asupra operei tuturor acestora, şi ba- 
zat pe o serie de laborioase «cercetări», domnia sa 

ajunge într'adevăr la concluzia prodigioasă că Ro- 
mânia se ccinpune din dealuri şi văi. 

Şi pentru a nu fi cexpropriat» vreodată de acest 
«orizont spaţial», în fine descoperit, domnul Blaga 


îl transportă — îl «localizează», e termenul dom. 
niei sale — printre epavele freudicne, în «planul 


psihologiei abisale», domeniul său regalian. 

Sentimentul de justiţie care mă încearcă se re- 
fuză ironiei, dar luorurile acestea de paupertate in- 
telectuală, de măruntă abilitate, văduve de orice 
spirit creator, nu se pot expune în alt chip. 

Să revenim! În acelaşi studiu «Frumosul Româ- 
nesc>, accentuam caracterul religios al acestei soli- 
darităţi a destinului cu lumea, al acestei participa- 
ţii la viaţa Myriadelor pe care o relevasem în Mio- 
riţa. Şi soriam: 

«Această simpatie între natură și om e atât de 
plastic exprimată de balada Temei Alimos, încât 
versurile ei — închinarea de ospăț a haiducului 
— îmi apar ca o, imensă rugăciune, ca o religioasă 
cuminecare cu lumea: 


Şi cum sta de închina, 
Codrul se cutremura, 
Ulmi şi brazi se clătina, 
Fagi şi paltini se pleca, 
Fruntea de i-o răcorea, 
Mâna de i-o săruta. 


«lată natura întreagă animată de un suflu divin». 
Peste câteva luni dela apariţia acestui studiu în 
Gândirea, — Martie 1936 — domnul Blaga publică 
în aceeași revistă «Perspoctiva Sofianică», a cărei 

formulă, relevată la noi de domnul Nichifor Crai- 
nic, aparţine întreagă cugetătorilor ruşi Floreneki 
şi Bulgakow. In paginile Perspectivei Sofianice 
care constitue, după domnul Blaga, «suprema an- 
vergură», domnia sa părăsește — miraculos — re- 
giunile abisale şi se aşează deodată în lumina Ta- 
borului. 

Domnia sa distinge de astă dată în poesia popu- 
lară, în solidaritatea cosmică cu Moartea — al că- 
rei sens ni-l datorează integral — și sensul religios 
pe care-l semnalasem anterior. Moartea îi apare de 
astă dată ca <transfigurată, dobândind aspectul ele- 
vat al unui act sacramental, al unui prolog. Ea e 
nuntă, unire sacramentală cu o stihie cosmică». 
Domnia sa citează încă odată finalul Mioriţei, în 
care se recunoaște atât de regretabil mâna lui Alec: 
sandri, final care — în geniul lui pantheic, cu ar- 
borii lui antropomorfici, e corespondentul citatului 
meu: 


Brazi şi păltinaşi 
I-am avut nuntaşi, 
Preoţi, munţii mari... 


Domnia sa îşi reia apoi demonstraţia, în per- 
fectă simetrie cu mine, şi cu propriile mele cu- 
vinte: «lată natura întreagă transformată în bi- 
serică». Pentru circumstanţă, probabil, «suflul di- 
vin» din textul meu a devenit «biserică». Nu aces- 
te detalii importă. Ele constitue însă proba €fi- 
cientă că răpindu-mi ideile, domnul Blaga, fără să 
vrea de sigur, s'a lăsat răpit de aceste detalii. 

Apare aşa dar evident că domnul Blaga cunos- 

când atât de exact textul meu n'a putut ignora 
nota care-i era subscrisă, nota de existenţa căreia 
nu aflase până mai ieri, întrucât — spune domni 
sa cu o candoare fără pereche — «mă aflam în 
străinătate». Subliniez că domnul Blaga se afla în 
chip permanent în străinătate, investit cu o misiu- 
ne oficială, şi că revista la care colabora atât de 
asiduu i se trimitea regulat. Domnul Blaga ar fi 
putut pretinde cel mult că nu-şi aduce aminte de 
nota mea. Deşi nici această alegaţiune n'ar fi fost 
valabilă întrucât stiu dela prieteni comu:ii («cos 
muni de ai noştri» cum zice domnul Blaga, şi 
domnia sa, care sub pretextul unor informaţii de 
această natură mi-a aruncat atâtea infamii, nu mă 
poate ţine de rău) ştiu că domnia sa păstrează în- 
tr'un album, tăiate din ziare şi lipite cu o aplica- 
ţie şi o perseverenţă damne de un adevărat om de 
ştiinţă, toate notulele şi informaţiile cele mai mă- 
runte relative la docta sa persoană. 

In ciuda tuturor elementelor Mioriţei, caracte- 
rul ei religios căpăta la domnul Blaga un accent 
creștin. Domnia sa a şi rostit cuvântul «biserică». 
Mai departe — răpind poporului românesc şi ge- 
niul acestei legende — domnul Blaga adaugă în 
stilul său abscons: «potenţa sofianică a contaminat 
spontaneitatea creatoare a poporului nostru». Lă- 
săm la o parte acest lanţ de enormităţi, ca să in- 
trăm într'un labirint de cugetare profundă: «So: 
fianicul — ne iniţiază domnul Blaga — este o 
determinantă stilistică, cea mai caracteristică a 
vieții spirituale ortodoxe». Despre viata spirituală 
ortodoxă, domnia sa ştie că e realizată «cel mai 

deplin> de călugări. «Pe aceşti călugări — adau- 
gă domnia sa — nu-i ştim numai din romanele 
dostoiewskiene...» (?) Omul de ştiinţă se revelă 
şi acum magnific, exact ca în ziua cea dintâi — 
herrlich wie am ersten Tag! 

In ce priveşte nu ortodoxia românească, ci doc 
trina creştină în general, domnul Blaga realizează 
însă «cel mai deplin» tipul de inițiat al doctoiilor 
din altă planetă. Intr'adevăr domnia sa citează ca 
un exemplu de inexactitate cronologică «dar care 
nu 8upără imaginaţia populară» aceste versuri în 
cari, precum declară textual, «am găsit pe Iisus 
Hristos localizat în preajma Genezei»... 


A făcut Domnul Hristos 
Pe Adam foarte frumos. 


Iisus e anacronic, aşa dar, pe meleagurile Gene 
zei. Înainte de a întreprinde analiza ortodoxiei ro- 
mâneșşti, ar fi fost oportun — credem noi — ca 
domnul Blaga să consulte şi faimoasa operă a 
conciliului dela Niceia: Crezul. 

In articulațiile eale doctrinare, Spaţiul mioritice 
exista. O singură dificultate gravă îi stătea în cale: 
Eminescu. 

Deşi autor al unor versuri în cari silabele accen- 
tuate şi neaccentuate se succed implacabile în or- 
dinea mioritică prestabilită «deal-vale» şi «vale- 


deal» — ordine la care Eminescu participă inte- 
gral, alături de toţi poeţii lumii moderne, inclusiv 
Dante gi Shnkespeare — tit-nul Românitătii 


noastre nu se lăsase convertit de vocaţia mioritică 
a «plaiului». Domnul Blaga a recurs iarăşi, atunci, 

ca la o carte de magice formule, la ce scrisesem eu. 

Studiul meu, Unduire şi Moarte, apărut mai în- 
tâi în Gândirea — Noemvrie 1935 — releva rela- 
ţia specific eminesciană dintre aceste elemente, şi 
raporta la «Luceafărul» identitatea orphică — deci 
originar-thracică, dintre Unduire şi Moarte, dintre 
Dionysos şi Hades. Citez finalul studiului meu: 

«De ideia unor ape multe s'a legat totdeauna, 
la noi, figura purifcatoare a Morţii. Să nu fie oare 
permanenţa aceleiași credinţe, a Morţii ca o nuntă 
cu spaţiile, ca d trecere în «eternele ape», în sub- 
stanța dionysică a lumii ? Emine-cu evocase şi el 
simpatia dintre Unduire şi Moarte, dinire ape şi 
mormânt». Şi încheiam invocând «Dorul» emines- 
cian : 


Să-mi fie somnul lin 
Şi coayul aproape, 
Lucească cer senin 
Eternelor ape, 

Care din văi adânci 
Se 'nalță la maluri. 
Cu brațe de valuri 
S'or atârna de stânci. 


Ajuns în posesia formulei, donmul Blaga aruncă 
peste bord plaiul mioriti> — «plaiul, sfântul 
plaiu» cum se exprimă domnia sa — renunţă la 
tirania schemelor sale, la «nostalgia neînduplecată» 
a ritmului deal-vale şi vale-deal, și afiznă că Emi: 
mescu a extraa din ape simbolul mioritic spaţial: 
«Acel orizont al spaţiului ondulat — scrie domnia 
sa — specific duhului nostru popular apare per- 

sonant şi foarte insistent în poezia lui Eminescu. 
E drept că structura orizontică, ondulată, nu e sm: 
bolizată în opera lui Eminescu atât prin imaginea 
plaiului, cât prin imaginea «mării» şi a «apei». Un- 
duirea, valurile, legănarea, sunt elzmente dintre 
cele mai frecvente în poezia eminesciană. S'ar pu: 
tea afirma chiar că poetul recurge hipnotic iarăși 
şi iarăşi, la aceste elemente de expresie. Marea nu 
e pentru Eminescu un prilej de pierdere în infinit, 
sau un simbol al dinamicei furtunoase, cât un sim- 
bol al unduirii, al legănării, un simbol al unui a- 
Dume :nelancolic sentiment al destinului ritmat 
interior, ca o alternanță de suişuri şi coborîguri... 
Structura orizontică a «unduirii» e îmbibată la 
Eminescu până la saturație de un sentiment al des- 
tinului». “Lot atâtea cuvinte <îmbibate până la sa- 
turație» de o, singură ideie. Relev, odată cu pre: 
zenţa termenului «unduire» — necunoscut până 
atunci domnului Blaga — ideia pletorică pe care 
şi-o face despre el. Ca şi «mioriticul» din întâiul 
său articol — care sensibilizează o palidă schemă 
din 1930 — el este un reflex al studiilor mele. 

Contribuţia personală a domnului Blaga în acest 
vast amalgam rămâne, cum se vede, titlul «miori- 
tic» care consumă, într'un hibrid româno-grec, de 
cea mai antipatică formă pedantă, toate nostalgiile 
eu cari e încărcată, dela Alecsandri încoace, divi- 
na baladă a Mioarei. 

Şi acum, ajuns la capătul acestei exegeze, un sen- 
timent deprimant mă cucereşte. Un tineret întreg 
e obligat să frequenteze teoriile domnului Blaga. 
Un tineret întreg e atras în mrejele unor pseudo- 

probleme, unor patetice deşertăciuni doctorale, lă- 
sat pradă unui idiom barbar — bulgaro-ugro-fran- 
țuz — în care e pierdut definitiv patrimoniul nos- 
tru de nobile consonanțe, de severe silabe latine, 
pentru care au luptat marii filologi ai Transilva- 
niei. 

Iată, am pe masa mea întâiul număr al celei mai 
tinere reviste: «Contrapunct». Printre lucruri dem- 
ne de tot respectul, un elev al domnului Blaga 
scrie despre Colinde. Nimic mai nobil ! Ni se ci- 
tează însă, pentru a ilustra concepţia acestor dia: 
fane producţii ale poporului românesc, istoria cu 
totemul tribului Bororo şi identitatea, prin sub- 
stanța magică a totemului, dintre membrii tribului 
Bororo şi papagalii roşii, din cursul dela Universi- 
tate al domnului Blaga. Mai departe, ne urmăreşte 
un paragraf extras din Spatiul Mioritic — despre 
«asimilare». Este vorba aici despre procesul de 
transformare, în spirit popular, a unor teme reli- 
gioase consacrate, dar aceasta se enunţă într'un 
specimen de teoremă și în termeni de-a-dreptul su- 
focanţi: i 

«Când în ciuda intangibilităţii de natură sacrală 
şi în pofida sancţiunilor ce le implică orice tcliim- 
bare a motivului spiritual autoritativ şi canonic, 
spiritul etnic procedează totusi la modificarea sau 
amplificarea motivului, avem de a face desigur 
cu un fenomen de asimilare». 

Şi iată, invadată de spiritul grotesc al mioriti- 
cului, o pasiune curată pentru lucrurile Ţării, iată 
pierdută în cel mai sinistru dedal, o tânără inte- 
ligență românească. Citez: «Faptul că motive re- 

ligioase, atât de generale şi atât de cunoscute pe 
planul conştiinţei sunt totuşi modificate, se dato- 
reşte unor categorii abisale caracteristice ortodoxie- 
mului şi românismului şi anume: sofianicul şi sti- 
hialul ... Dar prin revelarea sofianici receptucolul 
sufere o transfigurare care în colinde se resimte 
mai mult asupra naturii... Faptul acesta mai 
poate fi adus în legătură şi cu categoria stilistică a 
stihialului, căci stihialul reduce obiectele concrete 
la stihia lor. Stihialul vede lucrurile dintr'o pers- 
pectivă teocentrică. A vedea pe Petru căruia i se 
colindă, prin stihia lui, Sfântul Petru, sau pe fiu- 
ţul mic, prin Iisus, sau pe cioban prin Mmuezeu, 
dovedește o puternică năzuință formativă stihială 
a poporului românesc în acest domeniu al eraa- 
ţiilor», 

Aceste false perspective, aceste miragii de bi- 
bliotecă, aceste lucruri adunate din cele patru 
vânturi ale lumii, în timpuri ca a2%stea în cari 
vigoarea intelectuală, dreapta judecată şi desprețul 
speculațiilor deşarte, singure pot face o naţiune 
puternică, toate acestea desemnează opera -lomnu- 
lui Blaga ca un instrument de corupție publică, 
un pericol social. 

DESPRE ALTE INCERCARI 
DE MISTIFICARE LITERARA 


Adesea se tâmplă, cela ce va 
să-și întoarcă bătaia, de două 
ori îl bat, 


GRIGORE URECHE VORNICUL 

usesem obligat să cercetez, sub presiunea 
unor cumplite injurii, teoria «mioritică» 
a domnului Blaga, şi mărturisisem întrie- 
tat în articolul meu întitulat «O eroare: 
Spaţiul Mioritic» că nimic pe lume nu mă poate 
îndupleca să mai ating opera acestui om. 


Opera aceasta o ştiu dedicată nieirii. Molochul 
acesta îl ştiu compus din cel mai deplorabil lut. 
Centrul său de gravitație desfide orice ecuilibru. 
Dece mi-aşi pierde timpul spulberându-l — timpul 
care vine dela zei ? 


Pentru insultele pe cari le rostise, i-am cerut 
imediat să dea seama. La obiecţiunile mele cari 
priveau valoarea ideativă a concepţiilor sal2, îmi 
putea opune, cel mult, un detaliu. Arguţiilur sale 
«filosofice», pe cari le șiiam de crdinui vocalize- 
lor celor mai inocente, eram ferm decis să nu ră 
pund. 

Iată însă că, dincolo de orice iluzie şi de orice 
speranță, domnul Blaga compune un nou articol 
de injurii pentru mine, un articol în care întinde 
asupra tuturor acuzațiilor pe cari i le-am adus, un 
văl de sinistre confuzii, o plasă de intrigă şi de 
malversaţiuni, 

Sunt obligat, cu tot regretul, să intervin. 

In articolul său de injurii, domnul Blaga se a- 
gează dela început, pe tărâmul celei mai teribile in- 
transigenţe. Mitul naţionalist al Sânpelui îl înflă- 
cărează şi-i sporeşte energia combativă: «Sânsele 
meu — afirmă domnul Blaga — refuză să etea de 
vorbă cu semi-români în chestiuni de românism !'» 

Ştim cu toţii cu câtă ardoare agitatorul «orizon= 
turilor subconştientului» şi al «planului psihologiei 
abisale», importatorul celui mai frenetic freudism, 
omul Marelui Anonim şi al Cenzurei Transcenden- 
te, luptă pentru a preserva de orice afluenţă stză- 
ană patrimoniul etnicității româneşti. 

Sângele ! Ce-l face oare pe domnul Blaga să 
pronunţe acest vocabul pentru care un om de știin- 
şă, ca domnia sa, manifestă în genere cel mai ca- 
tegoric despreț? Răspunsul este limpede: Spre a 
înlătura de plano o desbatere care nu-i convine. 

«Un fapt trist, dar vrednic de semnalat — aşa 
îşi începe domnul Blaga argumentaţia: Sângele 
mixt începe să ridice glasul! Noi Ardelenii nu o- 
bișnuim să acceptăm lecţii de «românism» din 
partea nimănui, cu atât mai puţin din partea unor 
oameni cu ascendență amestecată! Despre d. Dan 
Botta citesc în «Antologia poeţilor tineri» că este 
ecorsican prin mamă». Nu pun deloc la îndoială 
această origină, numai cât «corsican> este un ter- 
men pur geografic. Ar fi de dorit să se ştie odată 
precis, și cu documente, ce înseamnă acest cuvânt 
şi din punct de vedere «etnic». Oricare ar fi re- 
zultatul unui atare examen, rămâne ascendența a: 
mestecată care vrea să ne dea lecţii de românism! 
Sângele meu refuză să stea de vorbă cu semi-ro- 
mâni în chestiuni de românism !» 

Să ne reculegem puţin, după aceste rânduri dia- 
fane. Să admirăm, în tăcere, procedura elegantă, 
frumuseţea morală a omului care le-a scris !... 


Totuşi omul acesta — care se declarase 
«gata» să discute cu mine —— contestase, în: 
tr'o proză hilară, formulările mele privind 
poporul românesc. Pe unele, chiar, le reven- 
dica pentru sine — dacă am putut înţelege bine 
idiomul său particular. Fu am răspuns obiec 
ţiilor snle. punând în varalelă concepția mea şi a 
ui. Lecţii de românism, aşa dar, eu nu i-am dat, 
deși el pune în cumpănă poporul românesc cu 
«membrii tribului Bororo», deşi el a descoperit doar 
pe ultima treaptă a zoologiei, printre bureţi, un ter- 
men de comparaţie demn de poporul românesc : 
«Buretele anonim — scria domnul Blaga — al unei 
populaţii care nu voia în nici un chip să se lase 
antrenată de istorie» (Spaţiul Mioritic pag. 189), 
Nici când a calificat trecutul de glorie al acestei 
ţări cu termenii: «veacuri de robie», «vieaţă anisto- 
rică», «boicot al istoriei», «retragere din istorie», 
«quasi-istorie», eu n'am dat acestui om lecţii de ro- 
mânism. Nu i le-am dat nici atunci când a măr- 
turisit în termeni categorici, absenţa noastră totală 
din istoria Transilvaniei, (Spaţiul Mioritic, pag. 
191), deşi pentru a respinge aceste calomnii, acest 
val de hidoasă infamie, nu e nevoie să fii român, 
nici măcar semi-român. E destul să fii filo-român, 

Nu sunt prea mulți oamenii cari i-ar fi putut 
da, totuşi, «lecţii de românism» dela înălțimea unui 
«sânge» ca al meu. Imi pare rău că sunt obligat 
să invoc, printre abjecţii, atâtea lucruri pentru 


39 


www.dacoromanica.ro 


mine sacre. O fac însă fiindcă domnul Blaga calcă 
eroic pe urmele unor alți calomniatori ai mei. « 

Tatăl meu, venit în «Țară» sub ameninţarea în- 
chisorilor maghiare, se trăgea dintr'o familie care 
purta, din 1579, titlul nobiliar de Botta de Cernești, 
titlu pe care străbunul meu l-a căpătat «pentru 
credinţă şi destoinicie în luptă»: ob fidelitatem 
et dexteritatem in bello. Ramuri diverse ale fami- 
liei mele au obţinut confirmarea acestui privilegiu 
nobiliar, dela principii autonomi ai Transilvaniei, 
în 1599, 1609, 1674. (Cf. Ioan cavaler de Puşcariu, 
Familiile Nobile Române, Sibiu 1899). 

Mai autentică decât acest titlu, e noblețea ţără- 
nească a familiei mele de străvechiu caracter voe- 
vodal. Teodor Botta din Cerneşti este atestat în- 
tr'un document din 1560 ca voevod peste o regiune 
din Chioar, care cuprindea Cerneștii, Poiana Boti- 
zului, Lăpușul şi Berchezul. (Cf. V. Meruţiu, Jude- 
țele din Ardeal, Cluj 1929), 

La Copalnic Mânăştur, din apropierea Cerneşti- 
lor, de nnde a purces tatăl «meu, ge află şi astăzi 
testimoniile acestor vrednicii îndepărtate. 

«Noi Ardelenii», domnule Blaga, în sângele că- 
rora zace, aşa dar, un principiu de energie istori- 
că, nu putem concepe ca cineva să nege atât de 
uşor fiinţa istoriei noastre. 

Domnul Blaga are — am văzut — cuvinte de 
despreţ pentru porţiunea «corsicană» a sângelui 
meu. Domnul Blaga, cel care constată în legenda 
Mioriţei nu ştiu ce analogii cu practicele «unor 
anume triburi central-africane», domnul Blaga 
care cultivă, aşa dar, aceste afinități româno-central- 

africane, cum poate considera cu despreţ eângele 
meu corsican? 

In concepţia unui popor care se revendică, de 
secole, dela colonii italice, dela sângele italic — 
concepţie ilustrată de nostalgia Italiei, la toţi ma- 
rii creatori ai Şcoalei transilvane — acest sânge e 
un titlu de mândrie. Dacă mi-e permis să invoc 
un exemplu ilustru, aşi putea cita pe Alecsandri, 
care deşi afirma cu mândrie o descendență vene- 
țiană, nu era mai puțin un mare, un autentic Ro- 
mân, 

Nu voiu prezenta, fireşte, «documentele» pe cari 
le pretinde domnul Blaga. Mă voiu mărgini să a- 
firm o descendență corsicană. Il previn, însă, 
că în domeniul acesta, al insinuărilor calomni- 
oase, mai mult decât în alt domeniu penal, actori 
incumbit onus probandi — îi revine personal sar- 
cina de a proba. «Documentele» să şi le procure 
singur. Eu sunt în drept să consider ca pe ultima 
abjecţie, pe acela care, fără documente, încearcă, 
prin insinuări perfide, să arunce o pată asupra 
mândrei mele vieţi. 

Datorez, cu acest prilej, domnului Blaga, o, in- 
formaţie de ordin, ca să zic aga — cultural: Ter- 
menul «corsican» nu este, cum crede domnia sa, 
«un termen pur geografic». El exprimă o realitate 
etnică elementară: poporul italic al Corsicanilor 
care a suferit în cursul secolelor — ca şi poporul 
românesc — influenţa puternică a culturii bizan- 
tine... Ofer domnului Blaga şi acest amănunt pe 
care-l ignoră: termeni ca «francez», «spaniol», «ita- 
lian» sunt termeni pur geografici. Ei desemnează, 
sub raport etnic, conglomerate de popoare... 

În schimb, însă, poporul românesc între toate 
popoarele romanice are privilegiul de a forma o 
desăvârşită unitate etnică. Cine spune de exemplu: 
«Noi Ardelenii», fie numai cu intenția de a soli- 
dariza în jurul unor mărunte calomnii, o modestă 
clică de gazetari bucureșteni, acela foloseşte un 
«termen pur geografic> fără nici un substrat etnic, 
şi fără un substrat spiritual real. Și revendicând 
numai pentru «noi Ardelenii», simțul onoarei na- 
ționale, acela — mai ales dacă împrejurările i-au 
conferit un loc exponențial printre Români — 
săvârşeşte cel puțin o inconștienţă. 

Plecând dela consideraţiile sale atât de joase, 
în ce priveşte originea mea  geografic-corsicană, 
domnul Blaga se ridică până la regiunea în care 
domnesc Ideile, și formulează o judecată de valoa- 
re asupra unor eorieri ale mele: «Modul particular 
al d-lui Botta de a-şi afirma româniemul (în 
perspective imperiale) nu e un mod românesc, şi 
se explică doar prin acel proces psihologic al com- 
pensaţiei căruia îi cad jertfă tocmai cei atinși de 
un prea stiut complex de inferioritate». 

Recunosc patima denigratoare, criticismul conge- 
nital şi lipsa de credință pe cari acest om le abate 
în orice discuţie asupra poporului său. Nu e ne- 
voie să cunoşti istoria acestui popor, nici formele 
vieţii sale de stat, nici elementele concepţiei sale de 
cultură, ca să deduci că acest popor are tradiţii 
«imperiale». E destul să priveşte pe o frescă, por- 
tretul unui voevod. El e acolo în vestmântul somp- 
tuos al Basileilor, şi poartă pe frunte înflorita cu- 
nună a Comnenilor, a Paleologilor... Aceste tradiţii, 
doar un prost le poate nega. 

Dar fiindcă domnul Blaga a formulat o jude- 
cată de valoare, pe baza originei mele, îmi permit 
şi eu una în ce-l priveşte pe el. Cunoasteţi desigur, 
profilul ateist al operei sale, caracterul cel puţin 
protestant al ficţiunilor sale «terminologice». Ştiţi 
desigur, că în opera domnului Blaga, Domnul Dum- 
nezeu e numit, cu un nume de tradiţie caragia- 
lescă: Marele Anonim, iar Pronia divină, degra- 
dată de piagmatismul cel mai trist, nu este alt- 
ceva decât Cenzura Transcendentă. Domnul Blaga 
s'a născut — pe cât ştim — în Lansrăm. Dar Lan- 
crăm a fost, în cursul sevoivlui XVII, eerliul unei 
super-intendențe calvine, care activa printre Ro- 
mâni, şi pe ale cărei urme biserici ortodoxe stră- 
vechi s'au prefăcut în lăcaşuri de erezie, în centre 
de propagandă pentru o docirină aservită, apui, 
cu totul naţionalismului maghiar! Nu vi se pare că 
Marele Anonim şi Cenzura Trunscendentă se expl- 
că prin acest «ecmplex»? Că aerul lor protestant 
e legat de tradiţia locului? 

Cu aceste întâmpinăci de principiu, trecem la cu- 
prinsul propriu zis al obiecţiunilor domnului Bla- 
ga. Sunt acolo, printre aluzii elegante la «strugurii 
acri», «dinţii strepeziţi», «capcaua pe care singur 
şi-a întins-o», «obiceiul rău» care «nu s vinleră de 
grabă» — lucruri menite să-l aşeze în stima tutu- 
ror atât de sus — câteva afirmuaţiuni grave în le- 
gătură cu originele acestei deshateri. Iată cum le 
prezintă domnul Blaga: «In 1933 d Dan Botta îsi 
revendica faţă de subsemnatul prioritatea viziunii 
spaţiului ondulat, într'o notiţă publicată în «Cân- 
direa»>. În primăvara acestui an a revendicat în 
«Dacia», în termeni şi mai categorici, puternita- 

tea ideilor din «Spaţiul Mioritic». Pus în faţa unui 
document literar, prin care dovedeam că ideia fun- 
damentală a studiului meu am formulat-u cel pu- 
țin patru ani (1930) mai devreme decât d-sa, d. 
Botta, încurcat din cale afară, răspunde cu în- 
jurături şi deplasează toată chestiunea dela esen- 
ţial asupra unor detalii fără de prea mare impor- 
tanţă». 

Toate acestea pot părea valabile cui nu cunoaste 
câteva detalii. Şi faptul de a le omite, constitue 
pentru domnul Blaga un titlu de vădită rea cre- 
dinţă. 

Liber este domnul Blaga să creadă că am putut 
revendica, în 1935, în Gândirea, paternitatea Spa- 
ţiului Mioritic într'o notă în care subliniam cât 
de mult articolul său iniţial «confirmă» ideile mele. 
Cât de mult le «confirmă» este demonstrat de rup- 
turile practicate, chiar în acel an, printre ele. 

Am arătat, în articolul meu precedent, că nota 
aceea era produsul unei extreme amabilităţi faţă 
de cineva care propusese — fie şi în caricatură — 
o teorie ondulatorie, cineva pe care nu-l puteam 
cita în textul meu, alături de Cantemir, Conta şi 
Pârvan. 

Oricum ar fi, spectrul meu  vindicativ, ca şi 
spectrul unei conştiinţe nu prea clare, începând cu 
acel an fatidic — 1935 — l-au torturat fără preget. 
Domnul Blaga mă vedea revendicând «cu  dispe- 
rare» — aşa cum a declarat-o singur — «din om 
în om, pe la cafenele şi pe la redacţii», paterni- 
tatea opului său. Că revendicările mele erau pro- 
dusul propriei sale fantazii s'a dovedit din plin. 
In articolul meu precedent am spus-o foarte lim- 

pede: «Nu pot decât să resping cu desgust o atare 
infamie. Eu nu umblu prin cafenele, eu sunt străin 
de redacţii. Oricine mă cunoaşte poate mărturiei 
pentru mine. Şi desfid pe domnul Blagu, adună- 
torul de «probe», să-mi numească trei oameni cari, 
în acest vast univers, au putut obtine dela mine, 
într'un decurs de mai mulţi ani, o mărturie în de- 
favoarea Spaţiului Mioritic, deşi ar fi (fost firesc 
Să-mi exprim amărăciunea înaintea unei opere 
exaltate sub ochii mei, pentru motive provenite în 
mare parte din lucrările mele, unei opere care s'a 
impus, aşa dar, printr'un qui-pro-quo». Şi la toate 
acestea, domnul Blaga a tăcut. 

Din 1935, obsesia domnului Blaga a crescut 
continuu şi în aşa măsură încât, în ultimul an, 
el căuta avid, în vederea unei acțiuni judiciare, 
«probe» împotriva mea. 

Alarmat, probabil, de caracterul febriciiant al 
acestei căntări de «probe», un prieten comun mi-a 
trimis o scrisoare în care îmi cerea să ofer dom- 
nului Blaga o explicaţie în scris. 

Am scris atunci, cu sentimentul responsabilității 
integrale, nota în care am revendicat tot ce dom- 
nul Blaga îşi însuşise dela mine. Am fost provocat, 
aşa dar, să fac aceasta. Și am intrat de atunci în 
contact — spre intristarea mea -— cu accastă per- 
soană. Și am fost obligat să cerretez cu amănun- 
tul un op care nu mă interesează — cum spune 
Emil Botta — «nici cât un zarzavat». 

Domnul Blaga era obligat ză amintească de toa: 
te acestea, ca să poată fi consiuerat corect. Iluziile 
noastre în această privinţă, el le-a spulberat însă, 
chiar prin aparențele de corectitudine în cari și-a 

învăluit demonstrația. El a notat punct cu punct, 
în articolul său, o serie de obiecţiuni aparente, pe 
cari le-a respins în aşa chip şi cu aşa mijloace îu- 
cât oricine compară textele noastre e cuprins de 
mirare. 

Aceste puncte nu coincid, nici pe departe, cu 
suma de acuzaţii pe cari i le-am adus. Precizez 
totuşi că în ciuda tuturor sublinierilor sale, aceste 
puncte nu constituie «alte revendicări» ale mele, 
«alte încercări de expropriere literară», ci sunt 
singurele pe cari le-am formulat, 

]. Sunt obligat să expun în însuși stilul acestui 
autor, tema pe care o propune sub această cifră, 
Iată-o : «D. Botta afirmă că subsemnatul am 
adus în legătură sentimentul destinului cu viziunea 
spaţiului ondulat, numai după ce d-sa a vorbit 
despre destin şi spaţii în 1934». Urmeuză un pa- 
ragraf în care «Subsemnatul» — ca să zicem aşa —, 
înconiurat de gloria unor «serate literare», a unor 
«palpitante discuţii» şi a unor «foiletoane», prezin- 
tă într'adevăr un text în sprijinul cauzei sale. Pu- 
blicat în 1931, în «marele ziar» Basler Nachrichten, 
textul acesta a fost compus precum ne spune au- 
torul — «în marginea explicaţiilor ce le-am dat 
la o serată literară organizată de subsemnatul — 
domnul Blaga în persoană — şi de colaboratorul 
meu studentul Hauswirth la Basel». Tată acest text: 
«.«s0 ist das Raumsymbol der ruminischen Doina 
die Wellenlinie das ewig unerschâpfliche Auf und 
Ab einer sehnsiichtigvertrauensvollen, weise-leicht- 
gemuten Hingabe an die Schicksalswellenlinie des 
Lebens». i 

Acest text, de stilul german cel mai grotesc, des. 

prins din albumul domnului Blaga, asupra căruia 
am, dat în precedentul meu articol amănuntele cele 
mai exacte, e cu siguranță autentic. Eu personal, 
însă, nu mă încumet să-l traduc. Domnul Blaga nu 
se încumetă nici el. Şi puţini oameni ar putea s'o 
facă. Relaţia pe care o încearcă însă domnul Blaga 
între Raumsymbolul său şi «linia ondulată a desti- 
nului vieţii» este tot aşa de evidentă, în textul său, 
pe cât e de evidență relația semnalată de Spinoza 
între câinele nostru domestic — canis familiari — 
şi constelația Câinelui din cer. Domnul Blaga e 
rugat s'o descopere singur şi să ne-o traducă şi 
nouă «pre limba proastă românească» — aşa cum 
zice Pravila. 


Am încercat — mărturisesc — cu acest text, un 
sentiment de nespusă satisfacție când um descifrat 
în el eternul — ewigunerschâpfliche — «suiș» şi 


«coboriş» al domnului Blaga, ca şi formula desti- 
nului pe care o căutam de mult: «linia ondulată 
a destinului vieţii». 

Eu arătasem domnului Blaga că revendic pentru 
mine ideia pe care o exprimase în legătură cu Mio- 
riţa: «solidaritatea» sufletului cu spaţiul, funcţia 
cosmică a destinului uman. Nu ştiam ca domnul 
Blaga să fi încercat o definiţie a destinului şi fu: 
sesem nevoit s'o stabilesc printr'o serie de conjec 
turi, toamai spre a demonstra incapacitatea dom 
niei sale de a se ridica atât de sus. Și scriam: «Cât 
despre incapacitatea domniei sale de a defini un 
element al spaţiului «mioritic», prin altă virtute 
decât prin fastidiosul «deal-vale» şi «vale-deal» sau 
prin «suiş» şi «coborîg> avem în Spaţiul Mioritic 
nenumărate exemple. Să luăm două elemente a: 

naloge destinului — Sufletul și Timpul». Si citam 
definiţia sufletului, pe care nu mă pot abţine s'o 
repet: «Sufletul acesta este ceea ce trebue să fie 
un suflet care-și simte drumul suind și coborînd 
şi iarăși suind şi coborînd». In ceea ce privește Tim- 
pul domnul Blaga ne oferea această formulă: «Un 
orizont de avaneare legănată în timp». Incheiam 
acest florilegiu cu următoarea afirmaţie: «Opunem 
brutal aceste formule oricui ar pretinde vreodată 
că domnul Blaga era capabil să intuisecă singur 
funcţia cosmică a destinului uman». lată ci dom- 
nul Blaga ne oferă formula căutată, care demon: 
strează, în grotesca ei simplicitate, ceea re cra de 
demonstrat. 

2. Voiu lăsa şi de astă dată pe domnul Blaga 
să-şi expună doleanţele: «D. Botta afirmă că suh- 
semnatul am luat dela d-sa gândul dea ra- 
porta Mioriţa la o funcţie celigioasă, căci d-sa 
ar fi făcut întâia oară apropieri între balada noa 
tră şi misterele orfice, Traci, mitologie greacă, 
etc. (în acelaş an fatal 1934). D-lui Botta îi opun 
un text foarte concludent pe care subsemnatul l-am 
scris în 1931, în «Drumul Nou» (Cluj 27 Mai) sub 
titlul «Mioriţa în Elveţia». Scriam în acel articol 
pe larg despre discuţiile ce s'au desfăşurat în So- 
cietatea etnografică elveţiană; printre altele : 
«Adâncimea orfică a concepţiei despre moarte ca a 
lumii mireasă, a impresionat îndeosebi audito- 
riul...» 

Că producţia domnului Blaga a impresionat «în 
deosebi» auditoriul, nimeni desigur nu poate con- 
testa. Ceeace contest însă, cu ultima energie, este 

relaţia — oricât de vagă — între această productie 
şi ce epuseam eu. 

Semnalasem într'adevăr, în articolul meu, carac- 
terul de «imensă rugăciune», de «religioasă cumi- 
necare cu lumea» al unui alt poem, Toma Alimos, 
şi imputasem domnului Blaga faptul de a evoca 
elemente analoge, într'un text analog. Dar aşa 
ceva: «funcţie religioasă» în Mioriţa, pe conside- 
rentul că aşi fi făcut «întâia oară apropieri între 
balada moaatră şi misterele orfice, Traci, mitologie 
greacă...» n'an: afirmat niciodată. Textul acuzaţiu- 
nilor mele e public. Cerceteze-l cine vrea. «Sub. 
semnatul» — ca să-i spun pe nume —- se îngeală 
amar. Înţeleg panica în care se ebate, totuzi 
să recunoaştem — el putea inventa ceva mai bun. 

3. In legătură cu caracterul religios al solida. 
rităţii cosmice, pe care îl semnalasem în "Toma Ali- 
mos — pe care domnul Blaga îl semnala după 
mine, imediat, în Mioriţa — pronuntam şi aceste 
cuvinte: «lată natura întreagă animată de un sue 
flu divin». 

Articolul meu precedent semnala apropierile 
domnului Blaga de acest text al meu, în aceeași 
revistă, la câteva luni dela publicarea lui. Ele 
mergeau mână în mână cu textul meu, înir'un 
erescendo impresionant, până la frază ultimă care 
se repeta aproape aidoma: «lată natura întreagă 
transformată în bisericăa. 

Pus în faţa acestor texte paralele, «Subsemna. 
tul» n'aude, n'avede. El a priceput cu totul alt 
ceva decât noi toţi. lată: «D. Botta a interpretat 
balada lui Toma Alimog în perspectivă panteistă, 

şi ne-a vorbit despre «natura întreagă animată de 
un suflu divin». Un loc comun, în dosul căruia 
d-sa crede că a descoperit piatra filosofică. Care 
licean nu cunoaşte această arhi-vulgară interpreta 
re nanteistă?> 

Totuşi, în articolul meu se vede limpede că nu 
subliniez în aceste cuvinte valoarea lor ideativă, ei 
pun accentul pe identitatea dintre texte: «Nu ae 
ceste detalii importă — spuneam. Ele constitue însă 
proba eficientă că răpindu-mi ideile, domnul Bla- 
ga, fără să vrea desigur, s'a lăsat răpit de aceste 
gletalii». 

«Interpretarea» mea e — recunosc — lipsită de 
orice valoare, în schimb «biserica», echivalentul 
imediat al «suflului divin» din textul meu, «bise= 
rica» postulată de «preoţi, munţii mari» din texe 
tul citat al Mioriţei, e ceva fenomenal. Despre a 
ceastă «interpretare» a sa, domnul Blaga scoate 
strigăte înduioșătoare, de caracter strict, viscerul: 
«Această ideie este a mea, exclusiv a mea !> excla» 
mă el. Am constatat gi alte accese de furie pose 
sivă la acest om. 

Cât despre «interpretarea panteistă», «arhivul- 
gară», la care «Subsemnatul> crede că m'aşi fi de- 
dat, ea provine din ignoranța manifestă a sensului 
unei «interpretări». Nimeni nu face o «interpre» 
stare» afirmând — de exemplu — că Spaţiul Mio- 
ritic e o falsă filosofie şi domnul Blaga un crea: 
tor de confuzii, Ci se mărpineşte să constate un 
lucru, în principiu, evident. 

4. Am imputat domnului Blaga faptul de a fi 
recurs la studiul meu «Unduire şi Moarte» spre a 
incorpora pe Eminescu Spaţiului său «mioritic». 

Relevasem în opera lui Eminescu relaţia din: 
tre Moarte, înţeleasă ca un prag al jubilaţiei, ca 
o nuntă cu divinitatea, şi Unduire — substanţa 
dionysiană, «eternele ape» ale Poetului. Legând a: 
cestea de sentimentul cosmic al destinului, ajungeam 
foarte ușor la suma de concluzii ale domnului Bla: 
ga şi scriam: «Ajuns în posesia formulei, domnul 
Blaga aruncă peste bord plaiul mioritic — «plaiul, 
sfântul plaiu» cum se exprimă domnia sa — re» 
nunță la tirania schemelor sale, la «nostalgia ne- 
înduplecată» a ritmului deal-vale şi vale:deal, şi 
afirmă că Eminescu a extras din ape simbolul mie: 
ritie spaţial». Şi citam propriile sale cuvinte: 
«Acel orizont al spaţiului ondulat specitic duhului 
nostru popular apare personant şi foarte insistent 
în poezia 'eminesciană. E drept că structura ori- 
zontică, ondulată, nu e simbolizată în opera lii 
Eminescu atât prin imaginea plaiului, cât prin 
imaginea «mării» și a «apei». Unduirea, valurile, 
legănarea, sunt elemente dintre cele mai frecvente 
în poesia eminesciană. $'ar putea afirma chiar. că 
poetul recurge hipnotic iarăşi şi iarăşi, la aceste 
elemente de expresie. Marea nu e pentru Eminescu 
un prilej de pierdere în infinit, sau un simbol -al 
dinamicei furtunoase, cât un simbol al unduirii, al 
legănării, un simbol al unui anume melancolic seu 
timent al destinului ritmat interior, ca o alternanță 
de guişuri şi coborâșuri... Structura orizontică a 
<unduirii» e îmbibată la Eminescu până la satu- 
rație de un sentiment al destinului». 


Incă odată, domnul Blaga n'aude n'avede. Şi 
scrie: «D. Botta susține că a arătat în Noembrie 

1935 legătura strânsă ce există între ideea de «un- 
duire» şi «moarte» la Eminescu. Eu am arătat 
incidental în Spaţiul mioritic (1936) cu totul alt- 
ceva: anume că viziunea spaţiului, a infinitului 
ondulat, ca o categorie spirituală profund şi ge- 
neral românească, şi-a găsit o expresie ca o variantă 
particulară şi în opera poetică a lui Eminescu: do- 
vadă e între altele frecvenţa în această operă a mo- 
tivului legănării, unduirii, al valurilor mării». 

Cuvinte de pomană, confuzii aruncate în serie ca 
să acopere propriile sale afirmaţii. El nu arătase 
«cu totul altceva» decât spune, totuşi, propria ea 
proză. 

Şi ca să turbure apele în chipul cel mai neptu- 
nian şi cel anai eolic, pentru ca nimeni să nu 
poată înţelege nimic şi fatidicul său 1930 să tri- 
umfe peste tot, el continuă să invoce o serie de 
lucruri cari n'au cu ceea ce spusesem eu, absolut 
nici un raport. * 
ie pa 
9 <Aveam tot dreptul să mă refer şi la exemplul emines- 
cian, deoarece funcţia creatoare de stil a viziunei spaţiului 
ondulatoriu, am expus-o încă din anul 1930 («Simboluri 
spaţiale», în revista «Darul vremii», Cluj). Şi încă din 
1930 am afirmat spre deosebire de Spengler, că viziunea 
spaţială creatoare de stil este independentă de «peisaj». In- 
tinitul ondulat de care este definitiv legat sufletul românesc 
putea să aibă ca expresie concretă şi varianta acvatică 
țip Eminescu. 

Varianta acvatică tip Eminescu ! 

“Toată «mişcătoarea mărilor singurătate» e cuprinsă, poe» 
tic, în această formulă. 

Procedeul acesta al cărui singur scop este: <a impresiona 
în deosebi auditoriul», e frequent în articolul său. El exhibă 
cu orice prilej, tot decorul de care dispune. 


52 


www.dacoromanica.ro 


5. Omul acesta mi-a aruncat cele mai grave in- 
jurii, el a rostit, în articolele sale, expresii cari în 
orice ţară, singure, l-ar descalifica. Pe urmele lor 
s'a ridicat, chiar public, un murmur de profundă 
indignare. Totuşi, omul acesta deschide acest al cin- 
cilea paragraf cu afirmaţia că am acoperit «cu în- 
jurături ideile esenţiale ale Spaţiului Mioritic». In- 
tr'un text citat mai sus, el afirmase, fără scrupule, 
că i-am răspuns «cu înjurături». Eu cred — de a- 
cord cu toţi lectorii acelor articole — că domnul 
Blaga încearcă, de astă dată, mai mult decât o 
confuzie... Eu am expus «ideile esenţiale» ale Spa- 
țiului Mioritic, cu seriozitatea pe care o compor- 
tau. Şi fără artificiile verbale ale domnului Bla. 
ga, aceste «idei» s'au acoperit singure, de un îire- 
vocabi] ridicol. 

După ce deschide cu această eroare, explicaţiile 
sale de sub punctul 5, domnul Blaga — mai bine 
zis «Subsemnatul» ca să schimbăm în renume 
acest nume care-i e atât de drag — mă arată re- 
vendicând «mioriticul» ca un reflex al ideilor :nele. 
Să recunoaştem că acest lucru este exact cu o sin: 
gură emendaţiune, cu care, de altminteri, domnul 
Blaga pare de acord: odată cu «mioriticul» în 
sine nu revendic şi titlul lui pentru care eu, per- 
sonal, resimt o invincibilă silă, 

Ca să-mi probeze inanitatea acestei pretenţii 
domnul Blaga îmi citează un excurs filosofic al 
său, tăiat din suplimentul literar al «marelui ziaz> 
Basler Nachrichten, şi lipit, cu o aplicaţie extra- 
ordinară, sub data de 20 Decemvrie 1931, în albu- 
aul asupra căruia cunoaştem — de pe acum — 

cele mai preţioase detalii. Iată şi acest text: 
«Despre substratul mioritic al sufletului popular 
românesc se poate vorbi ca în regiunea germa- 
nă despre faustesc... Ce e mioriticul? O anume 
atitudine metafizică în fața morții, care-și gă- 
eşte expresia tocmai în balada Mioritei. Moartea 
e privită ca mireasă a lumii, moartea este o nuntă. 
Moartea şi viaţa se unesc prin nuntă... In Mioriţa 
numai cadrul este baladesc dar acest cadru închi- 
de o poemă cosmică, în centrul căreia stă moar- 
tea. Moartea e cântată melancolic-extatic, e accep- 
tată cu încredere şi cu dăruire încărcată de senti- 
mentul destinului», 

Să preţuim dela început rigoarea demonstraţiei 
domnului Blaga. El ne oferise adineaori, un citat 
din acelaşi «mare ziar» — citat care ilustra punctul 
cel mai tenebros 'al desbaterii noastre, în limba 
germană. Acum, când ar fi fost oportun să ştim 
cum suna în această limbă nu numai cuvântul 
«mioritic» pe care domnul Blaga îl formulează pe 
româneşte abia în 1935, dar chiar și cuvântul «ba- 
ladesc>, iată că domnul Blaga ne oferă un text ro- 


inânesc, 

"Mărturisesc a fi fost cu totul nedumerit şi de ex- 
presia «acceptată cu dăruire» sau «dăruită cu ac- 
ceptare», expresie care mi s'a părut cu greu po- 
sibilă într'un grai rațional. Mi-am dat seama însă 
de câtă «dăruire», chiar «încărcată de sentimentul 
destinului», au dat dovadă redactorii «marelui 
xiar», acceptând o asemenea prază, și am renun- 
şat Îa orice 'obiecţiune de principiu. 

Ironia mă cuprinde fără să vreau în faţa acestor 

exemple de penurie morală. Omul acesta îmi oferă 
ca să justifice rapturile sale — pe cari la urma 
urmei i le conced şi pentru cari-l pot investi, dacă 
ţine, cu titluri de proprietate legitimă — câteva 
atât de palide îngăimări, încât dacă nu l-aşi cunoaș- 
te în delirul său injurios, i le-aşi accepta pe toate, 
învins de o nesfârșită milă. Ceea ce spune aici des- 
pre Mioriţa — chiar dacă e apocrif — e atât de 
sărăcăcios şi de umil, ţine atât de mult de incapa- 
citatea sa nativă de a formula o ideie, încât prin 
chiar aceste lucruri capătă o pecetie de autentici- 
tate incontestabilă. 

6. Sub punctul 6, domnul flag scrie umnătoarea 
cideie»>: «D. Botta mai afirmă că subsemnatul 
(acest cuvânt este, incontestabil, numele epic al 
domnului Blaga) nu cunosc cuvântul «undui- 
re». Nu vi se pare în adevăr îngrijorător aflând 
dela d. Botta că d-sa a descoperit acest cuvânt? 
D.-sa vrea pe semne să pună sechestru pe cuvintele 
graiului nostru al tuturor». 

Nu vi se pare într'adevăr îngrijorătoare această 
simulație continuă, această maladivă încercare de 
a întinde peste tot vălul unor detestabile confuzii? 
Când am scris că domnul Blaga nu cunoştea, până 
la un anume studiu al meu cuvântul «unduire», 
m'am raportat desigur la faptul că el nu se afla în 
vocabularul său filosofic, unde — slavă Domnu. 
lui ! — se pot culege cele mai mari curiozități. 

Am explicat într'un articol anterior că ideia de 
unduire, nu mai este o caricatură spaţială, un sim- 
bol intelectual, ci implică o ideie pletorică, un 
flux de energii în devenire. Şi domnul Blaga ma- 

nifesta tocmai această ideie, atunci când invoca 
pentru întâia oară, acest cuvânt. 

Acestea sunt întâmpinările sale. Acestea sunt — 
şi nu altele — exemplele unei congenitale con- 
fuzii, opera unui incurabil creator de tenebre. 

In preambulul articolului său, autorul tuturor 
acestora nu se sfieşte să califice drept «incoheren- 
ţe» şi «bâlbâeli» acuzaţiile pe cari le-am adus, acu 
saţii la cari răspunde în chipul care-i e atât de 
propriu. 

Inainte de a termina, domnul Blaga îmi evocă 
suferințele lui Israel în România. E un mod ele- 
gant de a provoca, în jurul insultelor sale, solida- 
ritatea acestei seminţii. Iată ce spune: «Manifestă- 
rile şi ieşirile atât de penibile ale d-lui Botta nu 
mi le explic decât prin aceea că d-sa a auzit pro- 
babil de noile legi cu privire la exproprierile bu- 
nurilor evreeşti, şi şi-a închipuit că pe moşiile 
mele ar fi rost de-un chilipir. Că nu sunt evreu — 
e desigur un nenoroc pentru d. Botta 

Faptul de a nu fi evreu și faptul de a fi literat 
constitue într'adevăr, pentru cineva ca domnul 
Blaga, posesorul — precum se laudă singur — al 
unor «buzunare literare» atât de mari, două «chi- 
lipiruri» importante. Ele îi permiti să folosească 
fără teamă procedeele pe cari le ilusirează acest 
articol, procedee cari — în jungla noastră literară 
— nu comportă sancţiuni. 


56 


www.dacoromanica.ro 


TREI SCRISORI 

DOMNILOR PROFESOR N. [. HERESCU 
ȘI DR. ION CANTACUZINO 


Tubiţi prieteni, 

Intr'un articol apărut în «Timpul» din 26 Apri- 
lie, şi publicat apoi în «Țara» şi «Porunca Vre- 
mii», d. Lucian Blaga, comentând o notă inserată 
de mine în revista «Dacia» îmi aruncă o serie de 
injurii. 

Am scris această notă provocat de d. Blaga. Ea 
cuprindea «probele» pe cari acest domn le căuta 
de mult în vederea unei acţiuni judiciare îndrep- 
tate împotrivă-mi, 

In numărul de Mai al reviatei «Gândirea», abia 
apărut, văd un nou articol al d-lui Blaga în care 
această reacțiune a mea, dictată de simţul onoarei 
şi al responsabilităţii, e calificată drept «si obraz- 
nică şi laşă»>. 

“Ţin la o reparaţie integrală a tuturor acestor in- 
jurii şi vă rog, prietenește, să-mi fiți martori în a- 
cest incident atât de trist. 

Vă rog să primiţi, iubiţi prieteni, expresiunea 
aleselor sentimente ce vă păstrez. 


18 Mai 1941 Dan Botta 

DOMNULUI DAN BOTTA 


Iubite prietene, 

In executarea mandatului ce ne-ai încredinţat, 
am trimise d-lui Lucian Blaga, în ziua de 19 Mai, 
o scrisoare rugându-l să ne indice numele persoa- 
nelor cu cari putem intra în contact pentru a s0- 
luţiona incidentul ivit între d-ta și d. Lucian Blaga 
în urma publicării de către d-ea a unor articole pe 
cari le-ai considerat ofensatoare. 

In ziua de 2 Iunie d. Blaga ne-a irimis o scrisoare 
pe care, lipsind din Bucureşti în interes de servi- 
ciu, am primit-o abia azi, şi în care ne spune re- 
ferindu-se la art. 75 din «Codul de Onoare» în- 
tocmit de Maior Drăghici losef : 

«Refuz provocarea deoarece au trecut mai mult 
de 48 de ore dela apariţia articolelor mele până la 
trimiterea scrisoarei dve. (19 Mai 1941). In ade 
văr articolele mele au apărut unul în «Timpul» 
(26 Aprilie 1941) şi al doilea în «Gândirea» (care 
la 16 Mai era pe piaţă)». 

Refuzul d-lui Lucian Bluga de a-și constitui mar- 
tori, noi nu îl socotim justificat. In adevăr, fără 
a discuta ce scrie în «Codul de Onoare» al Maioru- 
lui Drăghici Iosef, ci referindu-ne la autoritatea ne- 
contestată care este «Les lois du duel» de Bru- 
neau de Laborie, putem, afirma că cererea de repa- 
raţie trebue făcută «quarante huit heures aprts 
Vinstant oă le demandeur a subi ou connu l'offen- 
se>. Iar pentru articole de presă, este firesc ca 
termenul să nu curgă decât din momentul când 
d-ta a; cunoscut ofensa. 

Aşa fiind, nu putem decât să constatăm, cu re- 
gret, că d. Blaga refuză să-ţi dea satisfacţie pe căi- 
le Codului de Onoare, și să depunem mandatul ce 
ne-ai încredinţat, rămânând ca să cauţi a obţine 
satisfacţie pe căile ce vei crede de cuviinţă. 

Primeşte, te rugăm, iubite prietene, asigurarea 
sentimentelor noastre cele mai alese. 


N. 1. Herescu 
15 Iunie 1941 Dr. Jon Cantacuzino 


DOMNILOR PROFESOR N. I. HERESCU 
ŞI DR. ION CANTACUZINO 


Iubiţi prieteni, 

Vă mulțumesc pentru sarcina ingrată pe care 
v'aţi asumat-o. Rezultatele ei califică pe adversa- 
rul meu. 

Cineva care-mi aruncă cele mai grave injurii și 
se sustrage apoi, fără motiv, dela orice responsa- 
bilitate, se aşează singur foarte jos pe scara în- 
sugirilor morale. 

Apare aşa dar evident pentru toată lumea cine, 
între mine şi el, este «şi obraznic şi laş>. 

Vă rog să primiţi, iubiţi prieteni, expresiunea 
aleselor sentimente ce vă păstrez. 


16 Iunie 1941 Dan Borta 

ACEASTĂ LUCRARE CUPRINDE 
RĂSPUNSUL AUTORULUI LA TREI 
SERII DE ATACURI AD HOMINEM 
ȘI DE ASERȚIUNI CALOMNIOASE 
INDREPTATE IMPOTRIVA SA ȘI 
TRANSMISE UNUI NUMĂR CONSI- 
DERABIL DE ZIARE ȘI PUBLICA- 
ŢII PERIODICE DIN ROMANIA. 
CUM PARTE DIN PUBLICAŢIILE 
CARI AU ACCEPTAT SĂ LE DEA 
CURS, LIPSIND DELA DATORIA 
LOR, N'AU INTELES SĂ INSEREZE 
RĂSPUNSUL CARE LI S'A DAT, AU- 
TORUL S'A VĂZUT NEVOIT SĂ-L 
PUBLICE IN ACEASTĂ LUCRARE. 

